**КРИТЕРИЈУМИ ЗА ОЦЕЊИВАЊЕ УЧЕНИКА ПРВОГ РАЗРЕДА ИЗ ЕНГЛЕСКОГ**

**ЈЕЗИКА**

Оцене добијене сумативним оцењивањем у првом разреду су описне и на крају полугодишта, односно школске године и исказују се као напредовање ученика у остваривању исхода.

Оцену САМОСТАЛНО добија ученик који:

* у потпуности разуме, изговара, описује и повезује већ научено са новим облицима;
* самостално ствара и континуирано проширује употребу научених речи и фраза кроз кратке реченице;
* самостално групише мањи низ речи у кратке реченице;
* повезивањем чињеница и појмова самостално описује слике и ситуације уз пар речи или фраза и кратких реченица извођењем логичких закључака и тако развија критичко и стваралачко расуђивање;
* потпуно самостално и са лакоћом репродукује песмице и брзалице и активно учествује у изради задатих вежбања из уџбеника и радне свеске на часу и код куће;

Оцену САМОСТАЛНО УЗ МАЊУ ПОМОЋ добија ученик који:

* у великој мери разуме, изговара, описује и повезује већ научено са новим облицима;
* у већој мери ствара и континуирано проширује употребу научених речи и фраза кроз кратке реченице;
* показује велику самосталност при груписању мањег низа речи у кратке реченице;
* повезивањем чињеница и појмова углавном самостално описује слике и ситуације уз пар речи или фраза извођењем логичких закључака и тако развија критичко и стваралачко расуђивање;
* самостално и без тешкоћа репродукује песмице и брзалице и активно учествује у изради задатих вежбања из уџбеника и радне свеске на часу и код куће;

Оцену САМОСТАЛНО УЗ МАЊУ ПОМОЋ добија ученик који:

* у извесној мери разуме, изговара, понавља и повезује већ научено са новим облицима;
* показује делимичан степен самосталности у груписању мањих низова речи у кратку реченицу;
* повезивањем чињеница и појмова мањим делом описује слике и ситуације извођењем логичких закључака;
* показује делимичан степен самосталности и ангажовања у репродуковању песмица, брзалица, речи, фраза и кратких реченица и активној изради задатих вежбања из уџбеника и радне свеске на часу и код куће;

Уз оцену – САМОСТАЛНО - истиче се похвала због одличних резултата и препорука да се тако и настави у даљем раду.

Уз оцену - САМОСТАЛНО УЗ МАЊУ ПОМОЋ - истиче се да ученик лепо напредује, али да уз више рада и вежбања ( конкретних садржаја) се очекују и одлични резултати.

Уз оцену - САМОСТАЛНО УЗ ВЕЋУ ПОМОЋ - истиче се да ученик напредује у складу са својим могућностима, али да уз више рада, вежбања ( конкретних садржаја) и доследности се очекују и бољи резултати.

Сви ученици добијају ,,смајлиће“ у електронском дневнику када науче песмицу или рецитацију. Имају могућности и више пута да одговарају песмице и рецитације док не дођу до жељеног знака.

Наставник, Мирјана Ивезић